หุ้นสหรัฐฯปิดในแดนบวก
ดัชนีหุ้นดาวโจนส์ ปิดที่ 13,264.49 จุด เพิ่มขึ้น 52.45 จุด ด้าน แนสแดค  ปิดที่ 3,119.70 จุด เพิ่มขึ้น 28.13 จุด
3 เม.ย. 2555

ดัชนีหุ้นดาวโจนส์ ปิดที่ 13,264.49 จุด เพิ่มขึ้น 52.45 จุด ด้าน แนสแดค  ปิดที่ 3,119.70 จุด เพิ่มขึ้น 28.13 จุด
ข้อมูลการผลิตที่ดีเกินคาดหมายในอเมริกาช่วยให้ตลาดหุ้นสหรัฐฯ เริ่มต้นวันแรกของไตรมาส 2 ในเดือนบวกเมื่อวันจันทร์ หลังนักลงทุนหวังว่าตัวเลขที่ดีเกินคาดหมายนี้ จะเป็นสัญญาณการฟื้นตัวอันแข็งแกร่ง
ดัชนีหุ้นดาวโจนส์ เพิ่มขึ้น 52.45 จุด (0.40 เปอร์เซ็นต์) ปิดที่ 13,264.49 จุด แนสแดค เพิ่มขึ้น 28.13 จุด (0.91 เปอร์เซ็นต์) ปิดที่ 3,119.70 จุด เอสแอนด์พี เพิ่มขึ้น 10.43 จุด (0.74 เปอร์เซ็นต์) ปิดที่ 1,418.90 จุด 
ราคาน้ำมันโลกวานนี้ ทขยับขึ้นอย่างแรง จากข้อมูลการผลิตที่ดีเกินคาดหมายในอเมริกาและจีน กลบกระแสความกังวลต่อภาวะเศรษฐกิจที่อ่อนเปลี้ยในยุโรป
สัญญาล่วงหน้าน้ำมันดิบชนิดไลต์สวีตครูดของสหรัฐฯ งวดส่งมอบเดือนพฤษภาคม เพิ่มขึ้น 2.21 ดอลลาร์ ปิดที่ 105.23 ดอลลาร์ต่อบาร์เรล ส่วนเบรนท์ทะเลเหนือลอนดอน งวดส่งมอบเดือนเดียวกัน เพิ่มขึ้น 2.55 ดอลลาร์ ปิดที่ 125.43 ดอลลาร์ต่อบาร์เรล